ASW ออกหุ้นกู้ 2 ชุด ชูดอกเบี้ย 5.85% ขายสถาบัน-รายใหญ่ 21-23 ก.พ.
ASW ออกหุ้นกู้ 2 ชุด วงเงิน 1.5 พันล้าน ชูดอกเบี้ย 5.35-5.85% ชำระทุก 3 เดือน ขายสถาบัน-รายใหญ่ 21-23 ก.พ. จองซื้อขั้นต่ำ 100,000 บาท และเพิ่มขึ้นครั้งละ 100,000 บาท
ASW เตรียมออกหุ้นกู้ 2 ชุด วงเงิน 1.5 พันล้าน ชูดอกเบี้ย 5.35-5.85% ชำระทุก 3 เดือน ขายสถาบัน-รายใหญ่ 21-23 ก.พ.
16 ก.พ. 2566

นายกรมเชษฐ์ วิพันธ์พงษ์ ประธานเจ้าหน้าที่บริหาร บริษัท แอสเซทไวส์ จำกัด (มหาชน) หรือ ASW เปิดเผยว่า บริษัทเดินหน้าล็อกต้นทุนระยะยาวเสริมแกร่งสถานะทางการเงิน เตรียมทุนพร้อมลุยแผนพัฒนาโครงการในอนาคต และใช้เป็นเงินทุนหมุนเวียนตามโรดแมป ล่าสุดเคาะอัตราดอกเบี้ยหุ้นกู้ล็อตใหม่ 2 ชุด เป็นที่เรียบร้อย ประกอบด้วย
หุ้นกู้ชุดที่ 1 อายุ 2 ปี จ่ายอัตราดอกเบี้ยคงที่ 5.35% ต่อปี กำหนดไถ่ถอนปี 68 และหุ้นกู้ชุดที่ 2 อายุ 3 ปี จ่ายอัตราดอกเบี้ยคงที่ 5.85% ต่อปี กำหนดไถ่ถอนปี 69 โดยชำระดอกเบี้ยทุก 3 เดือน มูลค่าหุ้นกู้ที่เสนอขายรวมทั้งสิ้นไม่เกิน 1,500 ล้านบาท จองซื้อขั้นต่ำ 100,000 บาท และเพิ่มขึ้นครั้งละ 100,000 บาท เริ่มเปิดจองซื้อวันที่ 21-23 กุมภาพันธ์ 2566 เสนอขายนักลงทุนสถาบันและนักลงทุนรายใหญ่ไม่ควรพลาด